
Stabil ledighet i Agder i september

		
Fredag 2. oktober var 5 337 personer registrert som arbeidssøkere hos Nav Agder. - Dette er 2 færre enn forrige måned og 87 færre enn for ett år siden, sier direktør i Nav Agder, Øyvind Vedal.

Det er 3 126 helt ledige i Agder. Dette er en reduksjon på 171 siden forrige måned og 104 færre enn for ett år siden. Det utgjør 2 prosent av arbeidsstyrken i Agder. I landet er også 2 prosent av arbeidsstyrken helt ledige. 

Blant arbeidssøkerne i fylket er 223 permittert. Dette er 34 flere enn i august og 8 flere enn for ett år siden. Det er flest permitterte fra bygg og anlegg (44), ingeniør- og IKT fag (35) og industriarbeid (28). Det er størst økning innen bygg og anlegg med 16 flere permitterte siste måned.

749 personer som var arbeidsledige i august har nå fått seg jobb, og 200 av arbeidssøkerne i august har i løpet av september startet i et arbeidsmarkedstiltak i regi av Nav for å komme seg tilbake til jobb. 

-Til tross for at over 1 000 mennesker registrerte seg som arbeidsledige i september, ser vi en nedgang i helt ledige her i Agder. Dette skyldes at mange innen undervisning og barne- og ungdomsarbeid som mistet jobben i sommer nå er ansatt igjen, sier Øyvind Vedal. 

Nye arbeidssøkere
Den siste måneden har 1 030 personer registrert seg som nye arbeidssøkere hos Nav. 9 prosent av de nyregistrerte melder om at de er permittert eller kommer til å bli permittert.
 
Ledige stillinger
I september er det registrert 1 925 nye stillinger i Agder. Dette er 80 færre stillinger enn samme måned i fjor. Det er flest stillinger innen helse, pleie og omsorg (536) og butikk- og salgsarbeid (250). 
Hittil i år er det utlyst 18 301 stillinger i Agder. Dette er 416 flere enn i samme periode i 2025.

Forklaring av begreper:
· Arbeidssøkere er et samlebegrep for flere grupper eller arbeidsledige. Disse inkluderer:
· Helt ledige er arbeidsledige som hverken jobber eller deltar på arbeidsrettet tiltak via Nav
· Delvis ledige jobber noe, men velger å stå registrert som arbeidssøker. Noen jobber litt, men mottar også dagpenger fra Nav, og noen har deltidsjobb, men ønsker seg ny jobb.
· Arbeidssøkere på tiltak er arbeidssøkere som på nåværende tidspunkt deltar på arbeidsmarkedstiltak i regi av Nav.
· Permitterte arbeidssøkere inngår i gruppene helt ledige og delvis ledige.

